tomron87/hebrew-wikipedia-sentences-corpus huggingface dataset:
כלומר, המדובר הוא בטעות חד צדדית.
הדעות נחלקו בנוגע למשמעות הביטוי "על כך"- ידיעה של אילו עובדות נדרשת מהצד השני על מנת להיכנס לעילת הטעות הידועה?
על הטעות- על הצד השני לדעת על הטעות של עמיתו לחוזה בלבד.
על הטעות ועל יסודיותה- לפי גישה זו, שהיא המקובלת יותר, נדרשת ידיעה של הצד השני הן על טעותו של עמיתו לחוזה והן על היות טעות זו יסודית.
סעיף 14(ב) לחוק מתייחס לטעות שהצד השני לחוזה לא ידע ולא היה עליו לדעת עליה.
זוהי טעות אשר הצד השני לא היה מסוגל למנוע היות שלא היה מודע לה.
על כן רמת חומרתה נמוכה מזו של טעות ידועה אשר אותה יכל הצד השני למנוע על ידי העמדת הטועה על טעותו.
תוצאות הפגם משתנות בין טעות ידועה לטעות שאינה ידועה.
במצב של טעות ידועה ישנה אפשרות לביטול חד צדדי של החוזה בידי הצד הטועה.
עליו לעשות זאת בהודעה לצד השני תוך זמן סביר לאחר שנודע לו על הטעות
משמבוטל החוזה ישנה חובת השבה הדדית של מה שקיבל כל צד על פי החוזה.
במקרה בו ההשבה איננה אפשרית או לא סבירה- יש להשיב את שווי התמורות שהועברו במסגרת החוזה.
כן, במצב בו החוזה ניתן להפרדה לחלקים והטעות נוגעת רק לאחד מהם- ניתן לבטל את אותו חלק בלבד.
אם ניתן להניח כי הטועה לא היה מתקשר בחוזה לולא העילה (שזהו אכן המצב של טעות יסודית) הוא רשאי לבחור בין ביטול החוזה כולו לבין ביטול חלקי.
במצב של טעות לא ידועה אין לצד הטועה אפשרות לבטל את החוזה לפי רצונו.
במקרה זה עניין הביטול נתון לשיקול דעתו של בית המשפט, אשר רשאי, להיענות לבקשת הטועה ולבטל את החוזה.
בנוסף לביטול החוזה יכול בית המשפט לחייב את הצד הטועה בפיצויים לצד השני עבור הנזקים שנגרמו לו בגין ההתקשרות בחוזה.
בית המשפט יבטל את החוזה אם ראה לנכון לעשות כך לאחר ששקל שיקולי צדק שונים ואיזן ביניהם, כגון: חומרת הטעות, הפער בין התמורה שניתנה על ידי הטועה בגין טעותו לבין מה שקיבל בפועל, חומרת הפגיעה בטועה אם יוותר החוזה בעינו ואפשרויותיו לצמצם פגיעה זו.
מנגד, ישקול בית המשפט את מידת הפגיעה במתקשר השני, את שינוי המצב שנוצר בינתיים, את מידת הפגיעה בצדדים שלישיים אם ישנם, את מידת הרשלנות של הצד הטועה ואת מועד הגשת התביעה לביטול (אם ישנו שיהוי משמעותי בינה לבין התרחשות הטעות ייטה בית המשפט לטובת הצד שאינו טעה.
עניין זה ייבדק בטעות לא ידועה אך במסגרת שיקולי הצדק שכן חובת הביטול תוך זמן סביר איננה חלה מקום שבו בית המשפט הוא זה שמחליט על הביטול ולא הצד הטועה).
בנוסף לכך, לא ניתן לבטל חוזה על פי עילת הטעות, במקרה בו ניתן החוזה לתיקון, והצד השני לחוזה, בין אם ידע ובין אם לא ידע על הטעות, הודיע על נכונותו לתקן את החוזה לפני שבוטל.
טעינה אלחוטית היא אוסף של שיטות להעברת אנרגיה חשמלית ממטען חשמלי לסוללה נטענת של התקן אחר העושות שימוש בהשראה אלקטרומגנטית לצורך הטעינה.
מטענים אלחוטיים, בניגוד לחוטיים, אינם דורשים מגע פיזי בין הרכיב המטעין ובין הנטען, כלומר הטעינה מתרחשת "דרך האוויר".
בתהליך ההשראה האלקטרומגנטית אפשר להעביר אנרגיה חשמלית דרך תווך מבודד.
לדוגמה, בשנאי משתמשים בכך כדי להמיר ביעילות רבה אנרגיה חשמלית ממתח אחד למתח אחר: בשנאי יש שני מעגלים שונים שמופרדים בשכבה מבודדת (אולם קרובים מאוד אחד למשנהו).
בראשית שנות השבעים של המאה העשרים נוצרו לראשונה תגי RFID, שהם מעגלים אלקטרוניים שמקבלים את האנרגיה החשמלית להפעלתם באמצעות השראה חשמלית.
אולם לתגי RFID יש הספקים נמוכים בהרבה מאילו הנדרשים לטעינה יעילה של סוללה.
בהעברת אנרגיה חשמלית באופן אלחוטי, האנרגיה החשמלית מולכת בין סלילי חוטי נחושת ויוצרת שדה מגנטי.
בו-זמנית מועבר זרם חילופין דרך הסליל המשדר, ויוצר תנודות בשדה המגנטי בהתאם לחוק אמפר.
שילוב יצירת השדה עם תנודתיות הזרם מספק את הזרם "המשודר".
לאחר מכן השדה המגנטי העובר דרך הסליל המקבל, יוצר כוח אלקטרו-מניע, והוא בתורו מיתרגם לזרם חשמלי בשנית.
הרכיב המשדר והרכיב המקבל מהווים יחדיו שנאי.
בעשורים האחרונים חלה עלייה משמעותית בהרגלי השימוש במכשירים אלקטרוניים ניידים מבוססי סוללה ניידת, כגון הטלפון הסלולרי, מחשבים ניידים וטאבלטים.
צמיחת השוק יצרה ביקוש לאמצעי טעינה שונים הפותרים את הבעיות הנגרמות כתוצאה משימוש "סטנדרטי" במטען חוטי.
ביקוש זה, בין היתר, הגביר את קצב הפיתוח של טכנולוגיות העברת אנרגיה חשמלית באופן אלחוטי למכשירים ניידים, והוליד חידושים בענף.
בשנת 2008 נוסד תאגיד החשמל האלחוטי (Wireless Power Consortium), המקדם פיתוחו של סטנדרט טעינה אוניברסלי, על ידי יצרנים רבים.
שם הסטנדרט הוא Qi (מבוטא "צ'י").
שיפור נוחות השימוש במטענים ומכשירים, מבוססי סוללה, חשמליים.
שיפור בטיחות השימוש במטענים – טעינה אלחוטיות מונעת מגע ישיר בין הרכיבים החשמליים, ובכך מונעת את התחשמלות האדם.
העברת אנרגיה חשמלית באופן אלחוטי יעילה פחות מהעברת אנרגיה זהה באופן חוטי, ולכן גורמת לבזבוז משאבים.
העברת אנרגיה אלחוטית היא איטית יותר מאשר העברה חוטית ועל כן נדרשת תקופת טעינה ארוכה יותר.
אביזרי הטעינה האלחוטית הם, לרוב, יקרים יותר מאביזרים חוטיים.
בסטטיסטיקה, טעות ריבועית ממוצעת או שגיאה ריבועית בינונית (בראשי תיבות: שר"ב; או MSE) של אומד מודדת את ממוצע ריבועי ה"טעויות", כלומר ההבדל בין האומד לבין מה שנאמד.
ההבדל נובע בגלל האקראיות או משום שהאומד לא לוקח בחשבון מידע שיכול לייצר אומד מדויק יותר.
טעות ריבועית ממוצעת היא מומנט מסדר שני של השגיאה, ולכן משלבת גם את השונות של האומד וגם את ההטיה שלו.
עבור אומד חסר הטיה, הטעות הריבועית הממוצעת היא שונות האומד.
בדומה לשונות, לשונות הריבועית הממוצעת יש אותם יחידות מדידה כמו לריבוע המידה שנאמדת.
באנלוגיה לסטיית התקן, אם ניקח את השורש של הטעות הריבועית הממוצעת נקבל את שורש הטעות הריבועית הממוצעת (RMSE), אשר יש לה את אותן יחידות מידה כמו למידה שנאמדת; עבור אומד חסר הטיה, שורש הטעות הריבועית הממוצעת הוא שורש השונות, הידוע כסטיית התקן.
אם הוא וקטור של ערכים חזויים, ו־ הוא הווקטור של הערכים האמיתיים, אזי הטעות הריבועית הממוצעת המוערכת היא:
המדד מחושב בהינתן מדגם מסוים, ותלוי בו.
הטעות הריבועית הממוצעת של אומד בהתייחס לפרמטר לא ידוע מוגדרת כך:
הגדרה זו תלויה בפרמטר הלא ידוע, והטעות הריבועית הממוצעת בהקשר הזה היא תכונה של אומד.
הטעות הריבועית הממוצעת שווה לסכום השונות וריבוע ההטיה של האומד או של התחזיות.
במקרה של טעות ריבועית ממוצעת של אומד:
כלומר לטעות הריבועית הממוצעת יש תכונה של אומד או סט של תחזיות במונחים של השוני שלה ושל רמת ההטיה.
משום שהטעות הריבועית הממוצעת זו תחזית, טכנית זה לא משתנה מקרי, אבל היא תהיה נתונה לטעות בהערכה כאשר תחושב עבור אומד ספציפי של עם ערך אמיתי בלתי ידוע.
כלומר, כל הערכה של הטעות הריבועית הממוצעת על סמך פרמטר מוערך היא אכן משתנה מקרי.
טעות ריבועית ממוצעת עם ערך אפס, משמעותה שהאומד חוזה את ערכו של הפרמטר האמיתי בדיוק מושלם.
ניתן להשוות בין מודלים סטטיסטיים שונים על-בסיס ערכי ה-MSE שלהם על-מנת להעריך את רמת הדיוק שבה הם מפרשים קבוצה נתונה של תצפיות.
אומד חסר הטיה (הנשען על מודל סטטיסטי כלשהו) עם שונות מזערית ביחס ליתר האומדים הקיימים יהיה האומד בעל התחזית הטובה ביותר, במובן זה שהוא ממזער את השונות.
אומד כזה מכונה אומד חסר הטיה בעל שונות מינימלית (MVUE - Minimum Variance Unbiased Estimator).
שיטות לרגרסיה ליניארית מנסות להעריך את ה-MSE כחלק מהאנליזה שהן מבצעות, ומשתמשות ב-MSE המוערך על-מנת לקבוע את המובהקות הסטטיסטית של הגורמים הנמצאים בבחינה.
MSE מזערי הוא קריטריון מרכזי בבחירת אומדים.
מבין קבוצה של אומדים חסרי הטיה, מזעור ה-MSE שקול למזעור השונות, והאומד בעל השונות המזערית הוא ה-MVUE.
עם זאת, ייתכן שלאומד מוטה יהיה MSE נמוך יותר מאשר לאומד חסר הטיה.
במודלים סטטיסטיים, ה-MSE, המייצג את הפער בין התצפיות עצמן לבין ערכי התצפיות שנחזו על ידי המודל, משמש לקביעת המידה שבה המודל מתאים לנתונים, וכן עוזר לקבוע האם ניתן להסיר משתנים מסבירים (ובכך לפשט את המודל) מבלי לפגוע באופן משמעותי ביכולת החיזוי של המודל.
בדומה לשונות, לטעות הריבועית הממוצעת יש חיסרון בכך שהיא נותנת משקל רב לתצפיות חריגות.
דבר זה מתרחש בשל ההעלאה בריבוע של הסטיות, אשר נותנת משקל רב יותר לטעויות הגדולות.
תכונה זו, שהיא בעייתית במקרים רבים, גרמה לחוקרים רבים לזנוח את הטעות הריבועית הממוצעת לטובת מדדים אחרים, כגון טעות מוחלטת ממוצעת או מדדים המבוססים על חציונים.
טעות במצב משפטי היא טענת הגנה במשפט פלילי, לפטור אדם מאחריות למעשה פלילי בגלל שלא הייתה לו דרך סבירה לדעת שמעשהו אינו חוקי.
ככלל, הדין הפלילי אינו מכיר בטענה, שאדם דימה שמעשהו אינו אסור עקב טעות בדבר קיום איסור פלילי או בדבר הבנתו של האיסור כהגנה פלילית.
כלל זה ידוע כ"אי ידיעת החוק אינה פוטרת".
טעות במצב משפטי היא חריג לכלל זה, וחלה במקרים קיצוניים בלבד.
סעיף 34יט לחוק העונשין קובע:
"לעניין האחריות הפלילית אין נפקא מינה אם האדם דימה שמעשהו אינו אסור, עקב טעות בדבר קיומו של איסור פלילי או בדבר הבנתו של האיסור, זולת אם הטעות הייתה בלתי נמנעת באורח סביר".
עד שנת 1994 שרר בחוק הישראלי הכלל ש"אי ידיעת החוק אינה פוטרת", למעט במצבים שבהם ידיעת הדין הייתה אחד מיסודות העבירה.
לצד זאת, במצבים מסוימים הייתה נדונה השאלה של טעות ב"דין לבר-פלילי" כטעות בעובדה.
בשנת 1994 תוקן חוק העונשין והוספה לו ההגנה של "טעות במצב משפטי".
סוגי העבירות עליהן הטענה חלה
לטענתו של פרופ' שניאור זלמן פלר הגנת "טעות במצב משפטי" אינה חלה על עבירות שהן רע שלעצמו (כגון: שוד, רצח, אינוס, זיוף כספים, מרמה, גנבה וכיוצא בזה), שכן יחס החברה למהותן של עבירות אלו ידועה לכל, ואיש לא יעלה על דעתו שהעבירות אינן אסורות על פי חוק.
לעומת זאת, ההגנה יכולה לחול על עבירות בגדר רע כי נאסר, שכן לא תמיד ידע הציבור את כל ההסדרים הללו והעבירות הפליליות בגינן.
עם זאת, ככל שאדם קרוב לתחום מסוים מצופה ממנו לדעת שיש הסדרים מיוחדים באותו תחום, ועל כן לא תתקבל טענת טעות בדין.
כך למשל, תמרורים ורמזורים ברחובות ובכבישים וכן שלטי אזהרה, הפרט מחויב לכבדם משיש לו נגיעה בתחום פעילות.
עבור הציבור שיש לו נגיעה לתחום הופכות עבירות מהסוג השני לכללי mala in se, אך נשארות בגדר mala prohibita לגבי מי שהתחום אינו נוגע לו.
הנטל לעורר את הטענה לטעות במצב משפטי וכן הנטל להביא ראיות להוכחתה מוטלים שניהם על הנאשם.
הועלתה טענה בדבר קיומו של הסייג – די בכך שהטענה הוכחה ברמה של יצירת ספק סביר, ושספק זה לא הוסר, כדי להביא לזיכויו של הנאשם.
בית המשפט העליון קבע שני תנאים מצטברים לתחולתה של הגנת טעות במצב משפטי.
התנאי הראשון מתמקד בהוכחת קיומה של טעות.
בגדרו, נדרש הנאשם להוכיח כי טעה טעות כנה ובתום לב.
הוא מתמקד בנאשם עצמו, ובוחן האם הוא אכן לא ידע את הדין, או שמא טעותו נבעה מרצון לחמוק מאחריות פלילית.
בהקשר זה, נקבע כי נאשם שחשד שמעשהו אינו חוקי ובחר "לעצום את עיניו" לא יוכל ליהנות מההגנה.
התנאי השני הוא שהטעות תהא "בלתי נמנעת באורח סביר".
עניינו בבחינת האמצעים שנקט הנאשם לשם מניעת הטעות.
במילים אחרות, לא זו בלבד שעל הנאשם להראות כי טעה טעות כנה, עליו להוכיח גם שלא היה בידיו למנוע את הטעות אף שפעל באופן סביר.
הסתמכות על חוות דעת משפטית היא מקרה פרטי של טעות במצב משפטי.
כאשר חוות הדעת ניתנה על ידי רשות מוסמכת של המדינה תהיה לטענה משקל רב יותר מאשר כאשר חוות הדעת ניתנה על ידי עורך דין פרטי.
נשיאת בית המשפט העליון, דורית ביניש מנתה את התבחינים הבאים לבדיקה האם ההגנה חלה במקרה מסוים:
הייעוץ המשפטי מתבסס על מלוא התשתית העובדתית הרלוונטית למקרה.
הייעוץ המשפטי ניתן על ידי עורך דין בעל מומחיות בתחום שבו מתבקשת חוות הדעת המשפטית.
הייעוץ המשפטי הייתה רצינית על פניה, בדרך כלל חוות דעת משפטית בכתב.
לנאשם לא היו אמצעים אחרים, מתאימים יותר, כגון חוות דעת מוקדמת של רשות מוסמכת, לפרש את הדין.
הבחנה בין טעות במצב דברים לבין טעות במצב משפטי
כלל הנוהג זה מאות שנים, אשר הוזכר לראשונה בכתביו של אריסטו, קובע כי אי ידיעת החוק אינה פוטרת מעונש.
הכלל הנוקשה התקבל והתבסס בשיטת המשפט הישראלית בשל התפתחות המשפט הישראלי מהמשפט המקובל האנגלי.
במהלך השנים נחקקו מספר הקלות, הלוא הם הסייגים אשר דרכם התבצעו מעין "ריכוכים" בחקיקה הישראלית.
יש להבדיל בין סייג "טעות במצב הדברים" לבין "טעות במצב משפטי".
כאשר אדם סבור שמותר לו לגנוב בזמן שאסור (לפי סעיף 383 לחוק העונשין) ידיעתו שגויה ולכן מתקיים כאן המקרה של "טעות במצב משפטי" ועל כן טעותו בדין לא תפטור אותו מעונש.
אך במקרה בו האדם טעה בעובדה ולאחר שצפה בסרט בקולנוע סבר כי לקח את תיקו, אשר דומה אך אינו שלו, לא נחשיב זאת כגנבה ואותו האדם יהיה פטור מאחריות פלילית דרך סעיף 34יח.
טעות אנוש היא שגיאה שביצע אדם אחד או יותר עקב אי-ידיעה, שיפוט לקוי, היסח הדעת, שיקול דעת פגום, רשלנות וכדומה.
טעות אנוש היא פעמים רבות הסיבה העיקרית או גורם תורם באסונות ותאונות בתחומים שונים ובהם: תעופה, רפואה (רשלנות רפואית) ועוד.
מניעת טעות אנוש תורמת רבות לאמינות ובטיחות של הפעלת מערכות מורכבות.
הגדרות שונות נתנו למושג טעות אנוש.
סווין וגוטמן 1983 הגדירו כטעות אנוש במערכת, פעולה של אדם החורגת מגבולות הסובלנות של המערכת.
הגדרה זאת היא הגדרה תוצאתית.
ריזון 1990 הגדירו כטעות אנוש את כל המקרים בהם סדרה מתוכננת של פעולות אינה משיגה את המטרה, ולא בגלל אירוע אקראי.
הולנגל 1993 הגדיר טעות אנוש כפעולה שאינה משיגה את מטרתה או שיוצרת תוצאה בלתי רצויה.
ויטנגהאם 2004 מגדיר טעות אנוש ככישלון בלתי רצוי של פעולה מכוונת להשיג מטרה בתוך גבולות סבולת של הפעולה או התוצאה.
סנדרס ומוריי הגדירו טעות אנוש כמשהו ש"שלא התכוון לכך האדם; לא רצוי על ידי מערכת הכללים או התנהגות חיצונית; או שהוביל את המשימה או המערכת אל מחוץ לגבולות המקובלים שלה".
באופן לוגי פעולות אנושיות יכולות להכשל בהשגת מטרותן בשתי דרכים שונות: הפעולה יכולה להתקיים כמתוכנן, אך התוכנית יכולה להיות לקויה (מה שמוביל לטעויות); או שהתוכנית יכולה להיות מותאמת ומשביעת רצון, אך הביצוע לקוי (מוביל לטעות פרוידיאנית ושכחה).
עם זאת, כישלון בפני עצמו הוא לא טעות אם לא הוגדרה תוכנית להשגת יעד מסוים.
טעות אנוש וביצוע הם שני צדדים לאותו מטבע: מנגנוני "טעות אנוש" הם זהים למנגנוני "ביצוע אנוש"; ביצועים מסווגים כ"טעות" רק במבט לאחור: לכן פעולות המוגדרות מאוחר יותר כ"טעות אנוש" הן למעשה חלק מהספקטרום הרגיל של התנהגות אנושית.
ישנן דרכים רבות לסווג טעות אנוש.
הערכת מצב מול תכנון תגובה
לפי רמה של ניתוח; למשל, תפיסתי (לדוגמה: אשליה אופטית).
המחקר בתחום טעות אנוש הוא תחום מחקר פעיל מאוד, וכולל עבודות מחקר הקשורות למגבלות זיכרון וקשב, וכן לאסטרטגיית קבלת החלטות והתנהגויות הכרתיות אחרות.
נושא אי ההבנות בתקשורת אנושית נחקר בניתוח שיחות, וכן נחקרו הפרות בנושא עקרון שיתוף הפעולה.
ישנם חוקרים הטוענים כי הדיכוטומיה של פעולות אנושיות כ"נכונות" או "לא נכונות" היא פשטנות יתר מזיקה של תופעה מורכבת.
גישה מועילה יותר יכולה להיות התמקדות בהשתנות של ביצועים אנושיים וכיצד האדם פועל (וארגונים).
גישות חדשות יותר כמו הנדסת חוסן, מדגישות את התפקיד החיובי של האדם במערכות מורכבות.
טעות במצב דברים היא טענת הגנה כחלק מטענות הגנה במשפט הפלילי ומשמשת כסייג מאחריות פלילית.
המשפט הפלילי כולל הגנות, שהן, הלכה למעשה, סייגים לאחריות פלילית (פרק ה'1 לחוק העונשין).
סימון ב' בחוק מתייחס לסייגים של פליליות המעשה.
סעיף 34יח בחוק העונשין מדבר על טעות במצב דברים:
ראובן רץ בשוק עם סכין נוטפת דם, שמעון העובד בשוק נבהל מהמראה הלא מוכר, שלף סכין לשם הגנה עצמית ודקר את ראובן, אל מותו.
לאחר מכן, התברר כי ראובן היה עובד חדש בקצבייה הסמוכה וכי רץ כחלק מהתלהבות בעבודתו החדשה.
במצב זה האדם שמבצע את המעשה הפלילי לכאורה, נמצא בעיני רוחו במצב של התקפה ועל כן חש צורך לבצע הגנה עצמית ומבצע פעולה בעלת אחריות פלילית כנגד מי שעומד מולו.
אין במודעותו של המתגונן בעת התרחשות המעשה, כי הוא זכאי לסייג של אחריות פלילית.
"עושה המעשה" מדמה את המצב כאילו הוא נמצא כמי ששרוי במצב של הגנה עצמית.
החוק קובע כי האדם אשר טעה ודימה במוחו כי הוא נמצא באירוע בעל אופי מסוים, יישא באחריות למעשיו אך ורק לפי המצב שאותו דימה, כפי שיודגם באירוע נתון ב'.
אדם שאינו קטין מקיים יחסי מין עם נערה בת 14. אותו אדם דימה בראשו כי מדובר בנערה בת 16. האדם יישא באחריות פלילית למעשיו אך ורק אם קיום היחסים עם נערה בת 16 אסור.
בפסיקה הישראלית מובאת "פרשת עסלה" אשר עוסקת בטעות במצב הדברים.
המקרה נדון לפני חקיקת חוק העונשין.
פרשת עסלה דנה במקרה בו גברת עסלה סברה כי היא נמצאת בסכנה לחייה כאשר ראתה אדם מנסה להיכנס לביתה בשעת לילה מאוחרת דרך החלון ודימתה שזהו פורץ המבקש לאונסה, לכן ירתה אל עבר האדם והרגה אותו.
כאשר נפל מחלון ביתה, הבחינה כי מדובר בבעלה אשר ניסה להיכנס אל ביתם מהחלון מאחר שהדלת הייתה נעולה.
אף על פי שגב' עסלה ירתה והרגה אדם אשר לא סיכן את חייה ופעלה כשהיא לא הייתה נתונה במצב של סכנת חיים ולא נזקקה להגנה עצמית, לפי הסייג טעות במצב דברים, גברת עסלה לא תישא באחריות פלילית (סעיף 34יח).
השופט זילברג בפסק הדין ציין כי: "לא כל טעות כנה והגיונית בעובדות מצילה את הנאשם, אלא אך ורק טעות מסוג זה, המתייחסת לעובדות המהוות את יסוד העבירה".
תיקון 39 לחוק העונשין נכנס לתוקף בשנת 1995 וחל על פרקים א-ה בחוק החדש (מטרת התיקון הייתה לבסס את ניסיון השחרור מהמשפט האנגלי על מערכת המשפט הישראלית דרך חקיקה דאונטולוגית ולא חקיקה תועלתנית).
בפרק ג': עיקרים באחריות פלילית, סעיף 17 לחוק, קודם התיקון, קבע כי טעות בעובדה: "העושה מעשה או מחדל בהנחה כנה וסבירה, אך מוטעית, בדבר מצב דברים - אינו נושא עליהם באחריות גדולה מזו שהיה נושא בה אילו מצב הדברים היה לאמיתו כפי שהניח, והוא כשאין הוראה אחרת מפורשת או משתמעת".
כלומר הסעיף הנחה שלא נטיל אחריות פלילית והיה בו ניסוח שאינו קיים בסעיף 34יח וזו הדרישה שהטעות תהיה סבירה.
כיום לאחר התיקון הדרישה של הסבירות לא קיימת, שכן היא מיותרת.
טעות במצב דברים זו טעות בעובדה.
מיקומו ונחיצותו של סעיף 34יח בחוק העונשין
בדבר מיקומו של סעיף 34יח הלוא הוא "טעות במצב דברים" ישנן מספר גישות.
הגישה הראשונה טוענת כי לכאורה אין בסעיף החוק צורך, הרי הסייג עצמו מיותר.
טענה זו עולה מאחר שהאדם שטעה לגבי מצב דברים, טעה בעובדה ולכן בלאו הכי אין מחשבה פלילית ואין מודעות.
מנגד, קיימת גישה נוספת הגורסת כי "הגנה עצמית מדומה" זה שם למצב שדרוש בו סייג של הגנה עצמית.
אם הפעולה "הפלילית" תהיה מוצדקת, לא ייאושם המבצע באחריות פלילית.
בצורה זאת, קובעות שתי הגישות כי אין מקום להחיל את סייג "טעות במצב דברים" ולמעשה הסייג אינו נחוץ על מנת לגבש לעושה הפעולה הגנה מאחריותו הפלילית.
ההבחנה בין טעות במצב דברים לבין טעות במצב משפטי
טעימת יין היא בחינה חושית של יין, המערבת, מלבד את חוש הטעם גם את חוש הריח, חוש הראיה ואף את תחושת הנוזל בחלל הפה.
החל מימי הביניים התגבשו מתודולוגיות לטעימה והערכה של יינות, שקיבלו במרוצת המאה ה-20 אופי מדעי ולקסיקון עשיר של דימויים והגדרות לטעמי היין, בהם עושים שימוש ייננים, מבקרי יין, אוצרי יין ("סמלייה") וטועמים מקצועיים.
טעימת יין יכולה להתבצע הן כהליך מקצועי-הערכתי והן כמפגש חברתי או לימודי.
טעימת יינות במובן הרחב מתייחסת גם לטעימת ברנדי, ליקרים ועוד.
נהוג שבמעמד טעימה אחד טועמים מספר דגימות, ממספר יינות שונים.
בשל ההטיה הקיימת עקב זיהוי מותגים, יקבים ומחירי היין, נוהגים פעמים רבות להסוות את מקור הדגימה והיא מצוינת באמצעות מספר בלבד, שיטה זו קרויה "טעימה עיוורת" ומיועדת לקבלת ביקורת אובייקטיבית ככל האפשר, לדירוג ולתחרות.
בטעימות אחרות, בעלות אופי שיווקי, לימודי או חברתי דווקא מציג מנהל הטעימה את היין אותו עומדים הטועמים לטעום, תוך ציון מפורט של סוג היין, הזן או הזנים של הענבים, מקום הגידול, תנאי היישון שלו ומידע נוסף.
המונח "טעימה רוחבית" או "טעימת יקב" מתייחס לטעימה של מגוון יינות של אותו יצרן או אותו יקב.
"טעימה אורכית" או "אנכית" (ורטיקלית) היא טעימה של יינות מאותו זן ומאותה שנת בציר של יקבים שונים (בדרך כלל מאותו אזור).
"טעימת חבית" היא טעימת יין הנשאב ישירות מתוך חבית יישון ולא מתוך בקבוק לשיווק.
בין טעימות של דגימות נהוג לשטוף את הפה במים ולאכול מעט לחם או צנים עם גבינה חריפת-טעם כגון קממבר או גבינה כחולה.
טעימת יינות בעלי דרגת כוהל שונה תעשה מהיין הקל יותר אל החריף יותר.
אם טועמים יינות לבנים ואדומים באותה טעימה ייטעמו היינות הלבנים קודם ואחריהם האדומים.
בחלק מהטעימות, פתיחת הבקבוק היא חלק מהטעימה.
במסגרת זו מתרשמים מפתיחת הבקבוק ומרחרחים את פקק השעם.
יש יינות שיש לחדרר (כלומר להחדיר אליהם חמצן) לפני המזיגה לכוסות הטעימה.
במקרה כזה נמזג היין לכלי הנקרא "דקנטר", כלי בעל שטח פנים רחב, בו שוהה היין מספר דקות ומתחמצן, דבר המוריד את רמת העפיצות שלו והופך אותו נעים לשתייה.
היין נמזג לכוס יין מתאימה עד כדי 1/3 או 1/4 מנפחה.
כל יין מוגש בטמפרטורה הנאותה להגשתו.
עבור כל דגימה, מבצע הטועם את השלבים הבאים:
מראה – התרשמות מגוון היין וצלילותו, תוך הטיית הכוס בזווית של 30–45 מעלות כנגד משטח מואר (כגון שולחן לבן או צלחת).
הבחינה נעשית בשלושה או ארבעה מדדים:
צלילות – העדר "ערפל" או משקעים
צבע – התרשמות מהפיגמנט הטבעי של הענב, בהתאם לזן
ערבול – מתן תנועה מערבלת לנוזל והתרשמות מהתנהגות הנוזל
ריחרוח הכוס מלמעלה להתרשמות מאדי היין לשם התרשמות מניחוח היין
נענוע הכוס על מנת לשחרר מרכיבים ארומטיים ("פתיחת היין")
ריחרוח עמוק של הכוס, תוך שאיפה מתוך עומק הכוס לשם התרשמות מעומק מרכיבי הניחוח
לגימה קטנה יחסית של נוזל מן הכוס וגלגולה בפה, כך שתבוא במגע עם כל חלל הפה, החיך, הלשון ופנים הלחיים
התרשמות מטעמי היין בהתאם לזן היין ולגילו
התרשמות ממכלול התחושות: ריח, טעם, תחושה, תחושת חום ועפיצות ("טאניות") והאיזון שלהם כמכלול
התרשמויות נוספות יושגו על ידי שאיפת אוויר דרך היין וחיממו בתוך חלל הפה
יריקת היין (יש הנוהגים לבלוע כמות זעומה ולירוק את השאר)
נשיפה חזקה של אדי היין דרך הנחיריים
בסוף הטעימה נותרות בפה שאריות טעם.
על הטועם להעריך את הסיומת בהתאם לזן היין, גילו ופרמטרים נוספים.
רישום ההתרשמות מהיין יכול להעשות בסיום או לאחר כל שלב.
טועמים מקצועיים משתמשים במילון מינוחים מדויק, המציין את התחושה, הטעם והריח המדויקים ביותר לתחושתם.
אחד מכלי העזר לרישום הוא גלגל הריחות.
דקנטר - כלי רחב לחידרור יין
קוספידור (cuspidor) - דלי ליריקת שאריות יין
טסטווין (tastevin) - ספל רחב ורדוד שנועד לטעימת יין בימי הביניים
טעות של הירח הוא אלבום האולפן החמישי של נקמת הטרקטור.
בשנת 1999 פנו אל אבי בללי מתיאטרון חיפה וביקשו ממנו לכתוב את המוזיקה להצגה "אותלו".
בהשראת אותו פסקול, שעליו עבדו חברי הלהקה חודשיים, הם יצרו ביחד את הדיסק.
כ־1,500 עותקים של האלבום נמכרו בישראל.
טעות בכיוון 5: קשרי דם הוא סרט סלאשר וגור אמריקאי משנת 2012 אשר בוים על ידי דקלן אובראיין.
מדובר בסרט החמישי בסדרת סרטי טעות בכיוון, והוא מהווה גם המשכון לקודמו וגם פריקוול לשאר הסרטים.
העלילה עוקבת אחר שלושת האחים היליקר, קניבלים מוטאנטים רצחניים שלאחר מאורעות הסרט הקודם, הצטרפו לרוצח סדרתי ויחד הם מטילים את אימתם על עיירה קטנה.
בעיירה פיירלייק, מחוז גרינביר במערב וירג'יניה, האחים היליקר - "שלוש אצבעות", "שיני מסור" ו"עין אחת" - מתחילים בסדרת רציחות בעזרת הרוצח הסדרתי מיינארד אודטס שם הם רוצחים ראשונה את כתבת החדשות, קאלין וובר.
בינתיים, חמישה חברים: בילי, חברתו קרוז, ליטה, החבר שלה גאס וג'וליאן בדרך לפיירלייק כדי לחגוג את פסטיבל המוזיקה לרגל ליל כל הקדושים.
בדרך הם כמעט דורסים את מיינארד שתוקף אותם.
בילי, גאס וג'וליאן תוקפים אותו מתוך הגנה עצמית, אך כולם נתפסים יחד עם ליטה וקרוז על ידי השריף העירוני אנג'לה קרטר וסגנה, קווין ביגס.
קרטר וביגס מגלים סמים במכונית של החבורה ועוצרים אותם ביחד עם מיינארד.
בעוד קרטר לוקחת את כולם לתחנת המשטרה, ביגס נשאר לבדו ושלושת הקניבלים הורגים אותו.
נעול בתחנת המשטרה, בילי משכנע את שריף קרטר לשחרר את חבריו מכיוון שהסמים היו שלו, כתוצאה מכך כל חבריו משתחררים מלבד בילי עצמו.
בינתיים, הקניבלים משתמשים במשאית שלהם כדי להפיל אנטנות סלולריות ובכך פוגעים ביכולת של תושבי העיירה להזעיק עזרה.
לאחר מכן הם ממשיכים לתחנת הכוח, שם הם הורגים את השומר ומנתקים את החשמל של העיר.
בעוד שרוב תושבי העיר השתתפו בפסטיבל, חבריו של בילי שוהים במוטל בזמן שהם ממתינים לשחרור בילי על ידי עורך הדין של משפחתו.
בדרכה לבקר את בילי, קרוז נרדפת על ידי "שלוש אצבעות" שהורג אותה בדקירת סכין ומאכיל אותה במעי שלה שנשפך החוצה.
לאחר שג'וליאן עוזב את המוטל בחזרה לתחנת המשטרה, גאס נחטף על ידי הקניבלים בעוד "עין אחת" מנסה ללכוד את ליטה אך היא מצליחה להימלט.
לאחר שהקניבלים מענים ושוברים את רגליו של גאס, קרטר מנסה להצילו, אך הקניבלים דורסים אותו עם הטנדר שלהם והורגים אותו.
קרטר משחררת את בילי ונותנת לו, לג'וליאן ולמוס, אסיר נוסף שנעצר על שכרות, שוטגאנים לשמירה על התחנה בזמן שהיא מתגנבת לחנות מוצרי חשמל כדי להזעיק עזרה דרך הרדיו.
לאחר שהיא נענית על ידי בחור בשם טדי, היא מבקשת ממנו להזעיק את משטרת המחוז אך הוא מסרב בטענה שלדעתו זו תרמית הנעשית באווירת הפסטיבל.
לאחר שליטה מצליחה להגיע לתחנת המשטרה, בילי וג'וליאן עוזבים לחפש את קרוז למרות התנגדויותיה של קרטר.
הם מסתובבים ברחובות ומוצאים את גופתה של קרוז.
בזמן שהם מנסים להחזיר את הגופה לתחנה, הם נתקלים בקניבלים שלאחר מרדף תפסו אותם.
במגרש הכדורגל בילי מתעורר שגופו קבור באדמה וראשו בחוץ ולידו ג'וליאן כבול בשרשרת, אך לא עובר הרבה זמן ו"שלוש אצבעות" מופיע ודורס את שניהם באכזריות עם מפלסת שלג.
לאחר מכן קרטר שולחת את מוס ללכת להזעיק את הסגנים, אך בלי לשים לב הוא נסע על תיל דוקרני שהונח על הכביש ומתרסק לתעלה.
הוא מתעורר ומוצא את עצמו לכוד בידי הקניבלים, ששורפים אותו חי.
לאחר ששמעה את הצרחות של מוס ברדיו, קרטר יוצאת מהתחנה כאשר ליטה משחררת את מיינארד, שמבטיח לה שהוא והקניבלים לא יפגעו בה, אך הוא מעוור את עיניה.
מיינארד, שניסה לירות בקרטר, נכשל מאחר שהיא ירתה בו קודם וכולאת אותו שוב.
לאחר שטיפלה בליטה, קרטר יוצאת החוצה ומוצאת את בעלה ג'ייסון קשור במכונית ומנסה לעזור לו אך מגל הקשור לדלת קורע את גופו תוך כדי ש"שלוש אצבעות" נוהג במשאית ונכנס במכונית.
קרטר נאבקת בו אך הוא משתלט עליה ולוכד אותה.
בינתיים מיינארד הכלוא מאיים על ליטה העיוורת שהוא ו"בניו" יחטפו ויאנסו אותה ולאחר מכן הוא יחתוך את איבריה וישמור אותם כמזכרת.
קרטר מוצאת את עצמה מתעוררת בתא הכלא כשידיה קשורות לתקרה.
מיינארד נותן לה אפשרות לבחור האם היא רוצה למות כאשר הוא שורף אותה או שהיא יורה בעצמה באמצעות שוטגאן שההדק שלו מחובר לעקביה.
דאג בראדלי - מיינארד אודטס
קמילה ארפוודסון - שריף אנג'לה קרטר
קייל רדמונד-ג'ונס - סגן קווין ביגס
בוריסלב אילייב - "שלוש אצבעות" (אשר גילם אותו גם בסרט טעות בכיוון 3: נותרים למות)
רדוסלאף פרבאנוב - "עין אחת" (גילם את "שלוש אצבעות" בסרט הבא)
ג'ורג' קרלוקובסקי - "שיני מסור"
אמיליה קליין - קאלין וובר
פיטר ברוק - ג'ייסון קרטר
צילומי הסרט נערכו בסופיה, בולגריה וארכו 19 ימים.
הסרט דורג R בסולם סיווג הצפייה, עקב אלימות, שפיכות דמים, מין, שפה בוטה ושימוש בסמים.
במאי הסרט, דקלן אובראיין, אשר ביים את טעות בכיוון 3: נותרים למות וטעות בכיוון 4: ההתחלה, גם עבד על התסריט.
מבחינה כרונולוגית, עלילת הסרט ממשיכה את קודמו ויחד הם מהווים פריקוול לשלושה הסרטים הראשונים.
הסרט הבא, טעות בכיוון 6: מפלט אחרון, היה אמור לסיים את טרילוגיית הפריקוולים, אך עקב שהבמאי דקלן אובראיין הוחלף, התסריט שונה והסרט מהווה כמעין ריבוט.
טעות תשבורת (נקראת גם שגיאת שבירה, באנגלית: Refractive error) היא בעיה רפואית שבאה לידי ביטוי בפגיעה בראייה.
היא נגרמת כאשר צורת העין מונעת מקרני האור להתמקד ולפגוע במדויק ברשתית.
מצב זה גורם לרוב לטשטוש, ראייה כפולה, כאבי ראש ומתח באזור העיניים.
עין שאין בה שגיאה בשבירת האור בעת צפייה באובייקטים רחוקים וקרובים נמצאת במצב אמטרופי.
במצב זה העין יכולה למקד את קרני האור בדיוק ברשתית ולכן אותו אדם יוכל לראות בבירור את העצמים שמונחים לפניו.
כל בעיה ראייתית אחרת מושוות לעין אמטרופית.
לכן מצב שבו יש בעיה בשבירת האור הוא מצב בו האור לא מתמקד בדיוק על הרשתית ולכן האובייקט אינו נראה לאדם זה בבירור.
הסוגים הנפוצים ביותר של בעיה בשבירת האור הם:
קוצר ראייה – ליקוי בראייה שנגרם בגלל צורת עין מאורכת או עם יותר מדי עקמומיות.
צורה זו מונעת מהעדשה לרכז את האור בדיוק על רשתית העין, אלא לפניו.
מצב זה גורם לעצם להיראות מטושטש.
ניתן לתקן את קוצר הראייה בעזרת עדשה קעורה.
רוחק ראייה – ליקוי בראייה שעשוי להיגרם בגלל גלגל עין קצר או עקב צורת עדשה לקויה.
במצב זה ריכוז האור מתרחש מאחורי הרשתית ולא עליו, מה שגורם לטשטוש ולכאבי ראש.
זוקן ראייה – ליקוי בראייה שמתפתח עם הגיל ונגרם ככל הנראה מאיבוד גמישות עדשת העין או היחלשות של השרירים באזור.
במצב זה אדם זה נתקל בקושי בראיית עצמים קרובים.
אסטיגמציה – לליקוי בראייה שנגרם כתוצאה מהפרש ברדיוסי הקימור של הקרנית או העדשה שגורמים לעיוות.
התמונה המתקבלת לאדם עם בעיה זו היא תמונה מעוותת-מתוחה.
בעיה זו ידועה גם בשם "צילינדר".
שני מינוחים חשובים נוספים הם אניזומטרופיה, שזה מצב שבו לשתי העיניים יש מיקוד שונה של ראייה.
בנוסף, אניסיקוניה הוא מצב שבו יכולת ההגדלה של שתי העיניים היא שונה אחד מהשני.
הטיפול למרבית האנשים הוא באמצעות משקפיים, עדשות מגע או ניתוח.
משקפי ראייה הם השיטה הקלה והבטוחה ביותר.
גם עדשות מגע הן נפוצות מאוד אך הן חשופות יותר לזיהומים ביחס למשקפיים.
מספר האנשים עם שגיאות שבירה שלא תוקנו נאמד בכ-660 מיליון (10 מתוך 100 אנשים).
אנשים שלא מטופלים עלולים להפוך להיות עיוורים.
זהו אחד הגורמים השכיחים ביותר לאובדן הראייה, יחד עם קטרקט, ניוון מקולרי וחוסר בוויטמין A.
ישנן עדויות המצביעות על נטייה גנטית לשגיאת שבירה.
אנשים שיש להם הורים עם שגיאות שבירה נוטים יותר להיות עם שגיאות שבירה דומות.
במאגר המידע ע"ש הופקינס, (OMIM), פורטו 261 הפרעות גנטיות בהן קוצר ראייה הוא אחד התופעות.
קוצר ראייה עשוי להיות קיים בהפרעות רקמות חיבור תורשתיות כגון: תסמונת קנובלוך (OMIM 267750); תסמונת מרפן (OMIM 154700); ותסמונת סטיקלר (סוג 1, OMIM 108300; סוג 2, OMIM 604841).
קוצר הראייה כפי שדווח ב-'X-linked disorders' נגרם על ידי מוטציות בגנים המעורבים בתפקוד תאי קליטת האור ברשתית (NYX, RP2, MYP1).
סוגים למוטציות אלו הם: אוטוזומלית רצסיבית מולדת עיוורון הלילה נייח (CSNB ; OMIM 310,500); רטיניטיס פיגמנטוזה 2 (RP2; OMIM 312600); מחלת עיניים בורנהולם (OMIM 310460).
גנים רבים אשר נקשרו עם שגיאת שבירה מקובצים ברשתות ביולוגיות נפוצות המעורבות בגידול רקמות חיבור ובארגון מטריצות חוץ-תאיות.
אף על פי שמספר רב של לוקליזציות כרומוזומליות נקשר לקוצר ראייה (MYP1-MYP17), זוהו מעט גנים ספציפיים.
במחקרים על הנטייה הגנטית של טעות השבירה, יש מתאם בין גורמים סביבתיים לבין הסיכון להתפתחות קוצר ראייה.
קוצר ראייה נצפה אצל אנשים עם עיסוקים אינטנסיביים מבחינה ויזואלית.
קריאה נמצאה גם כמנבאת קוצר ראייה אצל ילדים.
דווח כי ילדים עם קוצר ראייה השקיעו זמן רב יותר בקריאה בהשוואה לילדים שבילו יותר זמן בחוץ.
סטטוס סוציו-אקונומי ורמות השכלה גבוהות דווחו גם הם כגורם סיכון לקוצר ראייה.
ראייה מטושטשת עשויה לנבוע ממספר מצבים שלא בהכרח קשורים לבעיה בשבירת האור.
האבחנה כי מדובר בבעיה בשבירת האור נעשית בדרך בבדיקת עיניים תוך שימוש במספר רב של עדשות בעלות סמכויות אופטיות שונות, ולעיתים קרובות על ידי רטינוסקופ (הליך ששמו "רטינוסקופיה").
המדידה שנעשית על ידי הרטינוסקופ היא מדידה אובייקטיבית, בה האדם צופה בנקודה רחוקה ואילו הקלינאי מחליף את העדשות המונחות לנגד עיניו של האדם ומתבונן בדפוס ההשתקפות של אור קטן בוהק על העין.
בעקבות אותה "שבירה אובייקטיבית", הקלינאי בדרך כלל מראה לאדם עדשות בעלות עוצמות גבוהות או חלשות יותר ויותר בתהליך המכונה "שבירה סובייקטיבית".
משתמשים בתכשירים ציקלופלגיים לעיתים קרובות כדי לקבוע בצורה מדויקת יותר את כמות השבירה, במיוחד אצל ילדים.
אוטורפרקטומטר הוא מכשיר המשמש לעיתים במקום רטינוסקופיה כדי לאמוד באופן אובייקטיבי את טעות השבירה של האדם.
ניתן להשתמש גם בחיישן חזית הגל של שאק-הרטמן כדי לאפיין סטיות עיניים ברמה גבוהה יותר של רזולוציה ודיוק.
ניתן להבדיל בין ליקויי ראייה הנגרמים על ידי שגיאת שבירה לבין בעיות אחרות באמצעות סתימת חור, שתשפר את הראייה רק במקרה של שגיאת שבירה.
האופן בו מטפלים בשגיאות שבירה תלוי בכמות ובחומרת המצב.
אלו שיש להם כמויות קלות של שגיאת שבירה עשויים לבחור להשאיר את המצב ללא תיקון, במיוחד אם האדם אינו סימפטומי.
עבור אלה הסימפטומטיים משתמשים בדרך כלל במשקפיים, עדשות מגע, ניתוח השבירה או שילוב של השלושה.
האסטרטגיות הנחקרות להאטת החמרה כוללות התאמת תנאי העבודה, הגדלת הזמן שהילדים מבלים בחוץ, וסוגים מיוחדים של עדשות מגע.
אצל ילדים נראה שעדשות מגע מיוחדות מחמירות את קוצר הראייה באטיות.
קיימים מספר שאלונים לקביעת השפעת איכות החיים של שגיאות שבירה ותיקונן.
מספר האנשים ברחבי העולם עם שגיאות שבירה שלא תוקנו נאמד בכ-660 מיליון (10 למאה נפשות) בשנת 2013.
מספר האנשים ברחבי העולם עם שגיאות שבירה משמעותיות נאמד באחד עד שני מיליארד.
המחירים משתנים בין אזורי העולם עם כ-25% מהאירופים ו-80% מהאסייתים שנפגעו.
קוצר ראייה הוא אחד ההפרעות הנפוצות ביותר בעין.
השיעורים בקרב מבוגרים נעים בין 15% ל-49% ואילו השיעור בקרב ילדים נע בין 1.2% ל-42%.
ראייה רחוקה נפוצה יותר בקרב ילדים צעירים, שעיניהם טרם צמחו לכל אורכן, ועל קשישים שאיבדו את היכולת לפצות במערכת הלינה שלהם.
פרסביופיה משפיעה על רוב האנשים מעל גיל 35. שגיאת שבירה לא מתוקנת אחראית על ליקוי ראייה ונכות עבור אנשים רבים ברחבי העולם.
העלות השנתית לתיקון שגיאות שבירה נאמדת בארצות הברית בכ-3.9 עד 7.2 מיליארד דולר.
טעות בכיוון 2: דרך ללא מוצא הוא סרט סלאשר וגור אמריקאי משנת 2007 אשר בוים על ידי ג'ו לינץ' ובו מככבים אריקה לירהסן, טקסס באטל והנרי רולינס.
קימברלי, מתמודדת בתוכנית ריאליטי נוסח הישרדות נוסעת דרך אזור מערב וירג'יניה בחיפוש אחר המיקום של הפרויקט הבא שלה אך היא טועה בדרך.
תוך כדי נהיגה היא פוגעת בטעות בנער שעמד באמצע הכביש.
היא עוצרת כדי לעזור לו, אבל הוא מתגלה כקניבל מעוות, שמשסע את שפתיה.
היא מנסה לברוח אך נתקלת ב"שלוש אצבעות" (קניבל נוסף שהופיע בסרט הקודם), שמבתר אותה לשניים עם הגרזן שלו לפני שהוא והאח הקניבל גוררים את חצאי גופה משם.
דייל מרפי, קולונל חיל הנחתים לשעבר, מנחה את תוכנית הריאליטי ההישרדותית, אפוקליפסה: השורד האולטימטיבי, שבתהליכי ייצור ביער מערב וירג'יניה.
עם היעדרותה הלא ידוע של קימברלי, דייל מבקש ממפיקת התוכנית, מארה, שתתפוס את מקומה, בעידודו של אֶם, הצלם ובן-זוגה היא נעתרת בחוסר רצון ומסכימה להשתתף בתוכנית עם שאר המתמודדים; אמבר יוצאת צבא שלחמה בעיראק, אלנה דוגמנית הלבשה תחתונה, ג'ייק שחקן כדורגל לשעבר, ג'ונסי גולש סקייטבורד ונינה, גרפיקאית.
המתמודדים חולקו לקבוצות של שניים והמשחק מתחיל, בינתיים "שלוש אצבעות" ועוד קניבל מוטנטי, פא, רוצחים את צוות הטלוויזיה וחוטפים את דייל.
אֶם, הצלם, מנסה לפתח רומן בין ג'ייק לאלנה בכדי לעלות את רייטינג התוכנית, אך ג'ייק מסרב והולך משם.
במקום זאת אלנה מפתה את אֶם ומבצעת לו מין אוראלי בעוד מארה, לאחר שסיימה משימה רואה אותם בין השיחים, נפגעת קשות ונינה מנחמת אותה.
דייל מתעורר כשהוא קשור הפוך על עץ, ו"שלוש אצבעות" מתחיל לדקור אותו ללא הרף.
בינתיים מארה ונינה נכנסות לבקתה כדי למצוא טלפון.
בעודן מסתכלות מסביב לבקתה, הן שומעות את הדיירים חוזרים ומתחבאות בחדר שינה.
מארה ונינה עדות לקניבלית, מא, יולדת תינוק מעוות.
ביתה-אחותה מזהה אותן בחדר השינה, מה שמאלץ את השתיים לברוח דרך בור השירותים.
הן רצות לתוך היער, אבל מארה נפגעת בראשה עם גרזן שנזרק בידי פא.
נינה מחפשת את האחרים בזמן שהקניבלים אוספים את גופתה של מארה.
באגם, אֶם מבקש מאלנה לשמור בסוד מה שקרה, אלנה מושכת בכתפיה והוא עוזב.
בעוד אלנה משתזפת בתחתונים, אח-בן מאונן בין השיחים.
בת-אחות, כועסת ומקנאה, רצה אל אלנה, ששומעת רעש ומתחילה להתלבש, וחותכת אותה למוות עם מצ'טה.
דייל מצליח להימלט ונלחם ב"שלוש אצבעות", ומסיים את הקרב לאחר שדייל יורה בקניבל לתוך האגם עם רובה ציד, בזמן שפא ומא חוטפים את הקרוואן ולוכדים את אֶם.
בינתיים ג'ונסי ואמבר נפגשים עם ג'ייק ומוצאים מתחם עם מדורה וחתיכות בשר צלויות עליה, הם מתיישבים לאכול במחשבה שזו ארוחה שההפקה דאגה להם, אך כאשר נינה חוזרת להסביר מה קורה הם מגלים על הבשר קעקוע זהה לזה של קימברלי ושמים לב לאיברי גופה.
לאחר שקלטו שהם אכלו בשר גופה של קימברלי הם מנסים להימלט ומוצאים את אח ואחות מקיימים יחסי מין.
נינה נפרדת מהקבוצה בזמן שהם נלחמים באח ואחות.
ג'ייק מציל את נינה מהבור אליו נפלה והם קופצים לנהר כדי לברוח מהאחות.
דייל בינתיים נכנס לבקתה של משפחת המוטנטים ומוצא שם אדם זקן (מטפל תחנת הדלק הזקן מהסרט הראשון), החושף בפניו כיצד המוטציות של הקניבלים נגרמו כתוצאה מהתרבות בתוך המשפחה ומי שפכים שהושלכו לנהר מטחנת נייר נטושה לפני 30 שנה, שבנוסף הביא למחסור בבעלי חיים באזור.
דייל שואל את האיש מדוע הוא ממשיך לגור פה אם ישנם רוצחים בסביבה, כתשובה עונה לו האיש "אני אף פעם לא יכול לעזוב.
אני חייב להישאר קרוב לצעירים שלי", ומיד תוקף את דייל כדי לנקום את מותם של צאצאיו.
לאחר התכתשות קצרה, דייל מפוצץ את הזקן על ידי מקל דינמיט.
לאחר שאמבר וג'ונסי נהרגים בזמן שהם מחפשים עזרה, נינה וג'ייק נכנסים לטחנה הישנה ומוצאים מוסך עם כלי רכב שנגנבו מקורבנות קודמים.
הם שומעים את אֶם צורח מתוך הקרוואן וג'ייק נכנס אליו רק כדי לראות איך מא עורפת את ראשו דרך הצג של המחשב.
נינה וג'ייק מנסים לעזוב, אבל הקניבלים לוכדים אותם.
למחרת, בזמן שהשניים מוחזקים כבני ערובה, דייל מתגנב למתחם כדי להסיח את דעתם של משפחת הקניבלים שאכלה את ארוחת הערב שלהם ומצליח להרוג את האח והאחות עם מקל דינמיט המחובר לחץ.
הוא משחרר את נינה וג'ייק, אך נהרג על ידי מא ופא, שמתקוממים ממות ילדיהם.
נינה בורחת בהצלחה, אבל ג'ייק משוטט לחדר המצויד בקוצץ עצים, שהקניבלים השתמשו בו בתור מטחנת בשר, שם הוא מותקף על ידי מא ופא.
נינה חוזרת לטחנה ודוחפת את השניים הישר לתוך הקוצץ, שמרסק אותם למוות.
נינה וג'ייק מוצאים את רכב הספורט הנטוש של קימברלי, ונוסעים להם הרחק.
בסצנה לפני הכתוביות מגלים ש"שלוש אצבעות" שרד ורואים אותו מגדל את התינוק המעוות, "שלוש בהונות", של משפחת המוטאנטים ומאכיל אותו בבקבוק של מי שפכים ובאצבע אנושית.
וכמו בסרט הקודם, כשהקרדיטים ממשיכים, צחוקו המטורף נשמע ברקע.
אריקה לירהסן - נינה פאפאס
טקסס באטל - ג'ייק וושינגטון
הנרי רולינס - דייל מרפי, קולונל חיל הנחתים לשעבר ומנחה התוכנית
דניאלה אלונסו - אמבר ויליאמס
אלכסה פאלאדינו - מארה סטון, מפיקת התוכנית ובת-זוגו של אֶם
סטיב בראון - מאט "ג'ונסי" ג'ונס
יאן-קאי קריסטל לואו - אלנה גרסייה
מת'יו קורי הולמס - מייקל "אֶם" אפשטיין, צלם התכנית ובן-זוגה של מארה
ויין רובסון - איש זקן (הופיע גם בסרט הקודם)
ג'ף סקרוטון - "שלוש אצבעות" (דמותו הופיע גם בסרט הקודם)
סדריק די סוזה - ניל, אחד מעוזרי ההפקה
פאטון אוסוולט - טומי, המארגן של קימברלי (קול בלבד)
צילומי הסרט ארכו 25 יום ונערכו בוונקובר שבקולומביה הבריטית, קנדה.
סרט זה מהווה הומאז' להמשכונים מז'אנר האימה משנות השמונים.
במקור אלייזה דושקו הייתה אמורה לגלם את עצמה בהופעת קמאו בסצנת הפתיחה, אך לבסוף הביאו את פיינליסטית העונה השנייה של אמריקן איידול, קימברלי קולדוול.
בעוד שהשחקן ווין רובסון שב לגלם את דמותו מהסרט הקודם, דמותו של "שלוש אצבעות" גם מופיעה אבל מגולמת על ידי שחקן אחר.
צחוקו המתגלגל של "שלוש אצבעות" הוא למעשה של הבמאי ג'ו לינץ', לאחר ניסיונות כושלים של השחקן, החלטה שנעשתה בשנייה האחרונה בהקלטות האחרונות (ADR), עקב ניסיון להידמות לצחוקו של הדמות בסרט הראשון.
סוג הטנדר של משפחת הקניבלים: פא, מא, אח ואחות, הוא פורד F-1 משנת 1948.
טעות בכיוון 3: נותרים למות הוא סרט סלאשר וגור אמריקאי משנת 2009 אשר בוים על ידי דקלן אובראיין.
זהו סרט המשך לטעות בכיוון וטעות בכיוון 2: דרך ללא מוצא.
עלילת הסרט עוקבת אחר קבוצת מטיילים יחד עם אסירים נמלטים שנופלים לידיו של הקניבל "שלוש אצבעות", רוצח מוטאנטי ואכזרי.
שם הסרט באנגלית הוא משחק מילים, "Left for Dead" ניתן לפרש גם כ"שמאלה למוות".
ארבעה סטודנטים: אלכס, ברנט, סופי וטריי, יוצאים למסע רפטינג ביערות מערב וירג'יניה.
כשהם מקימים מחנה על שפת הנהר, הקניבל "שלוש אצבעות" מופיע ורוצח את כולם מלבד אלכס, שנמלטה לאחר שהייתה עדה למותם של חבריה.
יומיים לאחר מכן, שלושה סוהרים: נייט, וולטר ופרסלו מופקדים, יחד עם האסיר הסמוי והמרשל האמריקאי, ויליאם "ווילי" חוארז, לפקח על העברתו של קרלוס צ'אבס, מנהיג ארגון פשע, לכלא מרוחק, בנוסף לשלושה אסירים: פלויד, רוצח סדרתי נאו-נאצי, קרופורד, גנב מכוניות, וברנדון, חייל מארינס לשעבר אשר טוען לחפותו.
בדרך, הם נוסעים בכביש המוביל לטחנת נייר נטושה (שהופיעה בסרט הקודם), כשלפתע מגיע טנדר מאחוריהם ומתנגש בזינזאנה לפני שנהגו משליך חוטי תיל לצמיגים שלהם.
הזינזאנה סוטה מהכביש ומתרסקת בשולי הדרך.
הרכב עולה באש, מה שמכריח את נייט לחלץ את האסירים הפצועים ממנו החוצה.
צ'אבס מנצל את ההזדמנות ותוקף את נייט בכדי להימלט, אך הוא נעצר על ידי פרסלו שמיד נהרג מסכין שזרק לעברו "שלוש אצבעות".
וולטר, נהג הזינזאנה, ונייט מוחזקים כעת כבני ערובה על ידי האסירים כשהם מוצאים את אלכס, שהסתתרה ביער מ"שלוש אצבעות" ואחיינו הצעיר "שלוש בהונות" (התינוק מסוף הסרט הקודם).
בעוד החבורה מתקדמת, הם מוצאים משאית משוריינת נטושה המכילה שקי כסף.
נייט מוצא אקדח במשאית ונותן אותו לוולטר שמשתמש בו כדי לירות בצ'אבס, אך הנשק אינו טעון והאחרון הורג את וולטר כנקמה.
צ'אבס מאלץ את אלו שנותרו בחיים לשאת את הכסף וללכת אל אתר הקמפינג שהקימו אלכס וחבריה, כדי שהפושעים יוכלו להשתמש בקיאקים כדי להימלט עם השלל.
לאורך השביל, הם נתקלים במלכודת שהוטמנה על ידי "שלוש בהונות", ממנה הם הצליחו להתחמק.
צ'אבס ופלויד גברו על הקניבל הצעיר ולאחר שערפו את ראשו, הם תקעו אותו על מוט כאות הרתעה ל"שלוש אצבעות".
לאחר שנייט משבש את הבריחה של האסירים לנהר, צ'אבס משחרר בלי משים מלכודת שהוצבה על ידי "שלוש אצבעות", שהורגת את ווילי.
האסירים מוצאים את הטנדר של "שלוש אצבעות", וכאשר קרופורד מנסה להתקרב אל הרכב, הוא נכנס לתוך מלכודת נוספת אשר לוכדת אותו ברשת של חוטי תיל בעוד "שלוש אצבעות" נוסע וגורר אותו במורד הכביש.
שריף העיירה המקומית, קלווין קארבר, מגלה את הזינזאנה שהתרסקה ויוצר קשר עם צוות המרשל האמריקאי בזמן שהוא מחפש את הקבוצה של נייט יחד עם סגניתו אלי ליין.
נייט ואלכס, בעזרתו של ברנדון, בכך שהסיח את דעתו של פלויד לתקוף את צ'אבס, מנסים לברוח אך האחרון לכד את השניים שוב לאחר שהכה את פלויד והשאיר אותו מאחור.
צ'אבס כועס על נייט מאיים עליו עם נשק, במקום איפה עמד פעם מגדל שמירה שנשרף לפני שנים (מהסרט הראשון).
תוכניתו של צ'אבס מסוכלת על ידי כלבו של שריף קארבר, אשר מצא את הקבוצה אך מיד נהרג על ידי "שלוש אצבעות".
כשצ'אבס והחבורה חוזרים למקום בו הוא השאיר את הכסף, הם מגלים שהוא איננו, כי פלויד הפצוע לקח את התיקים ופיזר את השטרות לכל עבר.
אך לפני שצ'אבס מספיק לעצור את פלויד, "שלוש אצבעות" משליך בקבוק תבערה על פלויד, אשר מעלה אותו באש למוות ושורף את כל הכסף.
זועם על הקניבל המוטאנטי, צ'אבס משליך את אלכס ל"שלוש אצבעות" כדי לשפר את סיכויי ההישרדות שלו והיא נלקחת בשבי.
האחרים כועסים על מעשיו, וברנדון מעלף את צ'אבס ומאפשר לנייט לחזור ולהציל את אלכס.
מאוחר יותר צ'אבס נהרג על ידי "שלוש אצבעות" לאחר שהמוטאנט גובר עליו במהלך הקרב שלהם.
אלכס מתעוררת בבקתה של "שלוש אצבעות" ורואה את סגנית ליין גוססת בתוך רשת של חוטי תיל.
נייט מוצא את הבקתה ומשחרר את אלכס, אבל הם מותקפים על ידי "שלוש אצבעות" כשהם בורחים.
"שלוש אצבעות" רודף אחריהם כשהם נוסעים משם בטנדר הגרר שלו, וגורם להם להתנגש בעץ.
כשהטנדר עולה בלהבות ועומד להתפוצץ, ברנדון מופיע ומושך את אלכס החוצה.
בזמן שברנדון חוזר עוזר לנייט, "שלוש אצבעות" תוקף אותם, אבל נייט מצליח להרוג אותו על ידי נעיצת קרס בראשו של הקניבל שמתפוצץ יחד עם הטנדר.
בתמורה לעזרתו, נייט אומר לברנדון שיגיד לרשויות שהוא לא שרד כדי שהוא לא יצטרך לחזור לכלא, ברנדון מודה לו והולך.
למחרת בבוקר צוות המרשל מגיע כדי לחלץ את נייט ואלכס שהמתינו על הכביש לצד גופתו החרוכה של "שלוש אצבעות".
כעבור זמן מה, נייט חוזר ליער לקחת את הכסף שנותר מהמשאית המשוריינת אך הוא נהרג מחץ שנורה לגבו על ידי ברנדון.
תוך כדי שברנדון מעמיס את הכסף, קניבל לא ידוע מופיע מאחוריו עם אלה שמחובר לה סכיני תער, ובעוד המסך מחשיך ניתן לשמוע את צעקתו של ברנדון.
טום פרדריק - נייט וילסון
ג'נט מונטגומרי - אלכס מיילס
טום מקיי - ברנדון לואיס
טאמר חסן - קרלוס צ'אבס
כריסטיאן קונטררס - ויליאם "ווילי" חוארז
צ'אקי ון - וולטר הייזלטון
בוריסלב אילייב - "שלוש אצבעות" (חזר לגלם אותו שוב בטעות בכיוון 5: קשרי דם)
בוריסלב פטרוב - "שלוש בהונות"
ביל מודי - שריף קלווין קארבר
אמה קליפורד - סגנית אלי ליין
ג'ק גורדון - טריי קינג
לואיז קליפה - סופי דילייני
צ'ארלי ספיד - ברנט מקדונלד
צילומי הסרט נערכו בסופיה, בולגריה, וארכו 24 יום.
כל הסצנות שצולמו בבית כלא צולמו בבית כלא אמיתי ביום אחד.
צרחת וילהלם מופיעה בסרט כשהקניבל "שלוש אצבעות" מועף מהטנדר לקראת סוף הסרט.
זהו הסרט האחרון מבחינה כרונולוגית, כשהבאים אחריו הם פריקוולים וריבוטים.
טעות בכיוון 4: ההתחלה הוא סרט סלאשר אמריקאי משנת 2011 אשר בוים ונכתב על ידי דקלן אובראיין.
סרט זה הוא הרביעי בסדרת סרטי טעות בכיוון, והוא מהווה פריקוול לקודמיו.
עלילת הסרט מראה את סיפור המקור של שלושת הקניבלים המוטאנטים והרצחניים: "שלוש אצבעות", "שיני מסור" ו"עין אחת".
בשנת 1974, בסנטוריום גלנוויל במערב וירג'יניה, "שלוש אצבעות", "שיני מסור" ו"עין אחת", הידועים בשם האחים היליקר, בורחים מתאיהם ומשחררים את החולים האחרים.